tartuNLP/wikipedia-smugri-20251201 huggingface dataset:
Szczecinek

Szczecinek (, ; ) on kaupunki Szczecinekin piirikunnassa Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 40 043. Szczecinek sijaitsee noin 170 kilometriä itään voivodikunnan pääkaupungista Szczecinistä. Szczecinek on tärkeä rautatien risteys, joka sijaitsee Poznańin–Kołobrzegin päälinjan varrella. Kaupungista kulkevat rautatiet myös Chojnicelle ja Słupskiin.
Panamanvuoriorava

Panamanvuoriorava ("Syntheosciurus brochus") on oravien (Sciuridae) heimoon kuuluva jyrsijälaji. Kanadalainen eläintieteilijä Outram Bangs kuvasi lajin tieteelle vuonna 1902. Panamanvuoriorava on sukunsa Syntheosciurus ainoa laji. Sitä tavataan Costa Ricassa sekä Panamassa, jossa se elää 1900-2600 metrin korkeudessa.
Talca

Talca on kaupunki Chilessä, noin 255 km Santiagosta etelään, ja on sekä Talcan maakunnan että Maulen alueen (Chilen 7. alueen) pääkaupunki. Vuoden 2012 väestönlaskennassa kaupungin väkiluku oli 201 142.
Talca on tärkeä taloudellinen keskus, siellä harjoitetaan mm. viljelyä (vehnä), tuotantotoimintaa sekä viininvalmistusta. Kaupungissa on useita yliopistoja, muun muassa Talcan yliopisto () ja Maulen katolinen yliopisto (). Talcan katolisella kirkolla on merkittävä rooli Chilen historiassa. 
Talcan asukkailla on sanonta "Talca, Pariisi &amp; Lontoo", joka sai alkunsa hattukaupasta, jolla oli nauha, jossa kerrottiin, että kaupalla oli haaramyymälät Pariisissa ja Lontoossa. Kaupan omistaja oli ranskalainen maahanmuuttaja nimeltään Jean-Pierre Lagard.
Szczecinekin piirikunta

Szczecinekin piirikunta () on piirikunta Länsi-Pommerin voivodikunnassa Puolan luoteisosassa. Piirikunnan keskuskaupunki on Szczecinek, jossa asui vuoden 2019 arvion mukaan 40 043 asukasta. Yhteensä koko piirikunnassa asui 77 630 asukasta vuonna 2019.
Szczecinekissa rekisteröityjen ajoneuvojen rekisterikilven kirjaintunnus on ZSZ.
Norrköpingin valtiopäivät (1800)

Norrköpingin valtiopäivät olivat Ruotsin parlamentin istuntokausi, joka avattiin Norrköpingissä 15. maaliskuuta ja joka päättyi kolmen kuukauden jälkeen 15. kesäkuuta 1800. Istuntokausi kesti 92 päivää. Norrköping sijaitsee Keski-Ruotsissa Itä-Götanmaan läänissä ja Itä-Götanmaan historiallisessa maakunnassa.
Kuningas joutui kutsumaan valtiopäivät koolle valtion huonon taloustilanteen takia. Vuosina 1798 ja 1799 oli koettu paha kato, mitä oli seurannut vaikea taloudellinen lama. Norrköpingiin kutsuttiin koolle kaikkien Ruotsi-Suomen läänien säätyjen valtiopäiväedustajat. Heidät kutsuttiin etäiseen Norrköpingiin, jotta vältettäisiin Tukholman katurahvaan mahdollinen liikehdintä. Tärkein Norrköpingin valtiopäivillä tehty päätös oli raharealisaatio. Valtionvelkasetelit lunastettiin ottamalla ulkomailta lainaa ja kantamalla koko valtakunnassa erityinen omaisuusvero.
Norrköpingin valtiopäivät olivat 21-vuotiaan Kustaa IV Aadolfin ensimmäiset ja ainoiksi jääneet valtiopäivät, joiden jälkeen kuningas hallitsi antamalla asetuksia. Valtiopäivien yhteydessä kuninkaan ja kuningattaren kruunaus vahvistettiin Norrköpingin kirkossa 3. huhtikuuta.
Valtiopäivien toiminta.
Valtiopäiviä vietettiin epävakauden aikana. Kaupungissa ihmiset kerääntyivät yhteen osoittamaan mieltään ja aiheuttamaan mellakoita. Rauhattomuutta aiheuttivat maan nopea inflaatio sekä valtion laivaston tavarankuljetuksiin kohdistuneet ryöstelyt ja tuhoisa toiminta. Sotilaat suojelivat valtiopäiviä. 
Valtiopäivät toimivat kustavilaisten hallitusmuotojen mukaan ja käsittelivät vain hallitsijan antamia esityksiä. Valtiopäivien aikana kolme säätyä oli yhdistynyt, ja ne olivat hallitukselle ystävällisiä, mutta Hedvigin kirkkoon koottu aatelisto vastusti kuningasta ja hänen ehdotuksiaan. Monet vastustivat rahoitussuunnitelmien toimeenpanoon liittyneitä veronkorotuksia, ja vaadittiin, että kuningas joutuisi tulevaisuudessa kutsumaan parlamentin uudelleen koolle. Silti aatelikin tunnusti valtiopäivien aikana yhdistys- ja vakuuskirjan perustuslaiksi. Aatelin oppositiohenki ärsytti kuningasta ja sai aikaan sen, ettei hän enää kutsunut valtiopäiviä kokoon.
Talonpokien edustajana toiminut maamarsalkka manipuloi tilaisuudessa protokollasäädöksiä. Tuolloin oli lähellä, että mellakat olisivat puhjenneet kirkossa.
Valtiopäivien puhemiehet.
Kustaa IV Adolf valitsi seuraavat puhemiehet säädyille, jotka muodostivat neljä maakuntaparlamenttia:
Muuta.
Valtiopäivien aikana ihmiset menivät kaupunkiin ja hyödynsivät tapahtumaa myymällä tavaroita ja ruokaa. Tukholma perusti uusia majataloja, ja siellä järjestettiin teatteriesityksiä, oopperalaulaja sekä konsertteja ja Eggesissä "The King's Harmonie Musique". Väkevien alkoholijuomien kieltämisen vuoksi alkoholijuomia kuljetettiin Ruotsin kruunun varastosta Gripsholmin linnasta. Piispa Munck L. piti parlamenttivaalien aikana saarnoja Pyhän Olavin kirkossa, ja myös itse kuningas puhui tilaisuuksissa.
Parachela maculicauda

Parachela maculicauda on aasiankarppien heimoon (Xenocyprididae) heimoon kuuluva pienikokoinen kaakkoisaasialainen makean veden särkikalalaji. Kala on tyypillisesti kolmen ja enintään kuuden senttimetrin mittainen.
Kyrmynapsija

Kyrmynapsija ("Lutjanus gibbus") on napsijoiden (Lutjinidae) heimoon kuuluva kalalaji. Sitä tavataan Indopasifisella merialueella. Kyrmynapsija kasvaa tavallisesti noin 45 senttimetrin mittaiseksi. Se elää 1–150 metrin syvyydessä.
Juovanapsija

Juovanapsija ("Lutjanus synagris") on napsijoiden (Lutjinidae) heimoon kuuluva kalalaji. Sitä tavataan Atlantin valtamerellä. "L. synagris" kasvaa tavallisesti noin 25 senttimetrin mittaiseksi. Se elää 21–70 metrin syvyydessä.
Mustaevänapsija

Mustaevänapsija ("Lutjanus buccanella") on napsijoiden (Lutjinidae) heimoon kuuluva kalalaji. Sitä tavataan Atlantin valtamerellä. Mustaevänapsija kasvaa tavallisesti noin 50 senttimetrin mittaiseksi. Se elää 80–150 metrin syvyydessä.
Wyatt Oleff

Wyatt Jess Oleff (s. 13. heinäkuuta 2003, Chicago, Illinois) on yhdysvaltalainen näyttelijä. Oleff on parhaiten tunnettu Stanley Urisin roolista elokuvasta "Se" (2017). 
Oleff on myös näytellyt elokuvissa "Guardians of the Galaxy" (2014) ja "Guardians of the Galaxy Vol. 2" (2017), sekä televisiosarjassa "I Am Not Okay with This" (2020).
Nuoruus.
Oleff syntyi juutalaiseen perheeseen 13. heinäkuuta 2003 Chicagossa, missä hän asui ensimmäiset seitsemän vuotta. Oleffin ollessa seitsemän vuotta vanha hänen perheensä muutti Los Angelesiin, missä hän aloitti näyttelemisen. Oleffin ensimmäinen rooli oli Coldwell Bankerin mainoksessa.
Wałcz

Wałcz () on kaupunki Länsi-Pommerin voivodikunnassa Puolassa. Kaupungin asukasluku oli 25 801 ihmistä (2016). Wałcz on 25 kilometrin päässä Piłasta ja voivodikunnan pääkaupunki Szczecinistä se on noin 140 kilometriä kaakkoon.
José Napoleón Duarte

José Napoleón Duarte Fuentes (23. marraskuuta 1925 – 23. helmikuuta 1990) oli elsalvadorilainen poliitikko ja El Salvadorin presidentti 1. kesäkuuta 1984 – 1. kesäkuuta 1989. Hän oli San Salvadorin pormestari ennen pyrkimistään presidentiksi vuonna 1972. Tuolloin hän hävisi, mutta vaaleja pidetään yleisesti vilpillisinä.
Pádraig

Pádraig on miehen etunimi, Patrick-nimen irlantilainen muoto. Suomessa nimi Padraig on huhtikuuhun 2025 mennessä annettu alle 15 miehelle. Nimi esiintyy myös muodossa Padraig, joka on Suomessa annettu noin 20 miehelle.
Ralph Abernathy

Ralph David Abernathy Sr. (11. maaliskuuta 1926 – 17. huhtikuuta 1990) oli yhdysvaltalainen ihmisoikeustaistelija. Hän oli Martin Luther Kingin läheinen ystävä ja neuvonantaja.
Jill Ireland

Jill Dorothy Ireland (24. huhtikuuta 1936 Lontoo – 18. toukokuuta 1990 Malibu, Kalifornia) oli englantilainen näyttelijä ja laulaja. Hänet tunnetaan parhaiten yhteistyöstään toisen aviomiehensä Charles Bronsonin kanssa. He esiintyivät yhdessä viidessätoista elokuvassa.
Cajunmusiikki

Cajunmusiikki on Yhdysvaltain eteläosien ranskalaisperäisten siirtolaisten cajunien kansanmusiikkia, jota esitetään yhä Louisianassa, Texasissa, Oklahomassa ja Mississippissä. Cajun on pääasiassa tanssimusiikkia, ja käytetyimmät rytmit ovat valssi, one-step ja two-step. Cajunin perussoittimia ovat jo 1920-luvulta lähtien olleet harmonikka, viulu, lusikat ja triangeli.
Merkittävimpiä cajunmuusikoita ovat olleet esimerkiksi Jay Miller, Nathan Abshire, Jimmy C. Newman ja Doug Kershaw.
Cajunmusiikilla on ollut merkittävä vaikutus cowboy-musiikin, western swingin ja zydecon syntyyn.
Scandinavia and the World

Scandinavia and the World joka tunnetaan myös nimellä SatW (englantia, Skandinavia ja maailma) on tanskalainen englanninkielinen internetsarja jonka on kirjoittanut Humon, naispuolinen sarjatuottaja Tanskasta. Sen tarkoituksena on ajaa erilaisia stereotypioita, erityisesti pohjoismaisia. Kukin maa tai joissakin tapauksissa alue edustaa naispuolista ja miespuolista henkilöä (sisaruksia), jotka ovat yleensä aina pukeutuneet alueensa lippuun.
Kyoto Animationin tuhopoltto

Kyoto Animationin tuhopoltto oli Japanin Kiotossa 18. heinäkuuta 2019 tapahtunut joukkosurma. 41-vuotias Shinji Aoba tunkeutui Kyoto Animation -animetuotantoyhtiön studioille noin kello 10.30, levitti bensiiniä rakennukseen, huusi ”kuolkaa!” ja sytytti aineen palamaan. Tekijän kerrotaan paenneen paikalta juoksemalla, mutta hän lyyhistyi pian maahan, jolloin poliisi otti hänet kiinni.
Palossa loukkaantui kymmeniä ihmisiä, joista 35 kuoli. Tekijä loukkaantui hyökkäyksessä itsekin, ja hänet toimitettiin sairaalahoitoon. Teon motiiviksi epäillään kostoa. Mielenterveysongelmista kärsinyt ja ennenkin rikoksesta tuomittu tekijä väitti studion plagioineen hänen töitään.
Tapaus on vakavin Japanissa tapahtunut joukkosurma toisen maailmansodan jälkeen.
Shinji Aoba tuomittiin kuolemaan tuhopolton johdosta. Tuomion mukaan syytetty ei kärsinyt mielenterveyden ongelmasta rikoksen aikaan.
Ocracoke

Ocracoke on saari ja väestönlaskennallinen asuinpaikka ("census-designated place") Pohjois-Carolinan osavaltiossa Yhdysvalloissa. Sen asukasluku oli vuoden 2010 väestönlaskennan mukaan 948. Merirosvo Mustaparta kävi viimeisen taistelunsa saaren tuntumassa vuonna 1718, ja saari tunnetaan myös vanhoja Elisabetin ajan englannista piirteitä säilyttäneestä murteestaan. Paikallisten pääelinkeino on nykyisin matkailu.
Historia.
Ocracoken alkuperäisasukkaita eli intiaaneja olivat wocconit, jotka harjoittivat alueella kalastusta ja metsästystä. Intiaanit asuivat mantereella, mutta heillä oli saarella tukikohtiaan. Historiallisissa lähteissä saari mainitaan ensimmäisen kerran intiaanien mukaan nimellä "Wokokon" vuonna 1585. Nykyisen nimen alkuperästä on useampia eri näkemyksiä. Se voi olla vääntynyt intiaanien nimestä, mutta erään paikallisen legendan mukaan saari sai nimensä merirosvo Mustaparralta. Vuosien 1584 ja 1587 välillä alueella liikkui Walter Raleigh'n rahoittamia retkikuntia, joista yksi rantautui Ocracoken saarelle.
Särkät tekivät ympäröivästä merialueesta vaikeasti purjehdittavan. Pohjois-Carolinan viranomaiset nimittivät saaren ensimmäiset luotsit purjehtijoiden avuksi vuonna 1715. Syrjäisestä saaresta tuli myös salakuljettajien tukikohta. Merirosvo Mustaparta kävi saaren tuntumassa viimeisen meritaistelunsa aluksellaan Queen Anne’s Revenge vuonna 1718. Hänen laivallaan palvellut William Howard hyödynsi puolestaan kuningas Yrjö I:n merirosvoille tarjoamaa yleistä armahdusta. Howard osti saaren 105 punnan hintaan vuonna 1759 ja asettui sinne asumaan muiden entisten merirosvojen kanssa. Vuoden 1790 väestönlaskennan mukaan saarella asui 135 valkoista, 31 orjaa ja kaksi vapaata värillistä. Yhdysvaltain vapaussodan aikaan saarta käytettiin brittien merisaarron murtamiseen ja myöhemmin Pohjoisvaltioiden joukot miehittivät saaren Yhdysvaltain sisällissodan puhjettua. 
Monet saarelaiset työskentelivät pitkään eri laivoilla, mutta ajan kuluessa heidän ammattinaan yleistyi kalastus. 1900-luvun alkupuolella monet muuttivat kuitenkin töiden perässä mantereelle Newport Newsiin ja Philadelphiaan. Toisen maailmansodan aikaan saaren edustalla toimi saksalaisia sukellusveneitä, jotka upottivat Britanniaan lähteneitä laivoja. Brittialus "HMT Bedfordshire" upposi torpedoituna saaren edustalla 11. toukokuuta 1942 ja neljä saarelle huuhtoutunutta ruumista haudattiin Ocracokeen. Paikalle perustettiin muistomerkki ja hautojen maa vuokrattiin maailmansodan brittiläisistä haudoista vastaavalle Commonwealth War Graves Commissionille. Olot saarella kehittyivät maailmansodan jälkeen. Saaren teitä päällystettiin ja lauttaliikenne mantereelle alkoi vuonna 1957. Sittemmin matkailusta on tullut saaren pääelinkeino.
Väestö.
Ocracoken asukasluku oli Yhdysvaltojen vuoden 2010 väestönlaskennan mukaan 948. Heistä 95 oli syntynyt ulkomailla. 
Kulttuuri.
Paikallinen nimitys saaren asukkaille on "O’cockers". Saarella puhutaan omintakeista murrettaan, jossa on vaikutteita Elisabetin ajan englannista sekä esimerkiksi skottien ja irlantilaisten puhumasta kielestä. Paikallinen nimitys murteelle on "Hoi Toider". Elokuisin saarella järjestetään viikunafestivaali.
Kettu (täsmennyssivu)

Kettu tarkoittaa seuraavia asioita:
Vesa Paavola

Vesa Paavola (s. 1947) on suomalainen tietokirjailija ja kolumnisti, joka on käsitellyt erityisesti työelämän ilmiöitä semioottisesta ja usein humoristisesta näkökulmasta.
Paavolan teoksia ovat yhdessä Henri Bromsin kanssa kirjoitettu "Tarokkijohtaminen, organisaatioiden ikuinen käsikirja" (1991), "Ryhtyisinkö sankariksi" (2001), "Työelämän ikuiset myytit" (2010) ja "Olut byrokraatin hampaissa, työelämän kielikuvat" (2018). Hän toimi vuosia Mikro PC- ja Talouselämä-lehtien säännöllisenä avustajana. Koulutukseltaan Paavola on valtiotieteen maisteri. Hän on tehnyt työuransa Helsingin kaupungin palveluksessa, viimeksi organisaatiopäällikkönä vuosina 1994–2011. Hänen isänsä oli toimittaja, kansanedustaja E. J. Paavola.
USS Wadsworth (DD-516)

USS Wadsworth (runkonumero DD-515) oli Yhdysvaltain laivaston vuonna 1942 vesillelaskettu Fletcher-luokan hävittäjä toisessa maailmansodassa.
Valmistus.
Alus tilattiin Bath Iron Worksiltä Bathista Mainesta, missä köli laskettiin 18. elokuuta 1942. Se laskettiin vesille viisi kuukautta myöhemmin 10. tammikuuta 1943 kumminaan rouva Rebecca Wadsworth Peacher ja otettiin palvelukseen vielä samana vuonna 16. maaliskuuta Bostonin laivastontelakalla ensimmäisenä päällikkönään John F. Walker.
Palvelus.
Alus poistettiin palveluksesta 18. huhtikuuta 1946 ja sijoitettiin Atlantin reservilaivastoon Charlestoniin Etelä-Carolinaan. Alus päätettiin luovuttaa kesällä 1959 Saksan liittotasavallalle osana avustusohjelmaa.
Zerstörer 3 (D172).
Siirtomiehistö koottiin Charlestoniin samalla kuin alusta valmisteltiin luovutuskuntoon. Alus luovutettiin 6. lokakuuta Saksalle ja saman tien Saksan liittotasavallan laivasto otti aluksen palvelukseen nimellä "Zerstörer 3".
Kuuden vuoden jälkeen laina-aikaa kasvatettiin, joten alus oli Saksassa 1970-luvun. Alus poistettiin Yhdysvaltain laivastoluettelosta 1. lokakuuta 1974. Samana päivänä se myytiin Länsi-Saksalle. Alus oli Saksan laivastossa vuoteen 1980.
Hilmar Örn Hilmarsson

Hilmar Örn Hilmarsson (s. 23. huhtikuuta 1958 Reykjavík) on islantilainen elokuvamusiikin säveltäjä. Lisäksi hän on aasainuskoa harjoittavan Ásatrúarfélagið-järjestön hengellinen johtaja.
Tausta ja yksityiselämä.
Hilmarin isä, myös nimeltään Hilmar, oli ammatiltaan arkkitehti ja äiti Rannveig. Hilmar on naimissa Ragna Sigurðardóttirin kanssa. Parilla on neljä lasta.
Hilmar liittyi aasainuskoa harjoittavaan Ásatrúarfélagið-järjestöön ollessaan 16-vuotias melko pian järjestön perustamisen jälkeen. 
Ura muusikkona.
Hilmar voitti 1990-luvulla työstään Felix-palkinnon ja sai HARPA-ehdokkuudet vuosina 2012 ja 2017. Hän on tehnyt yhteistyötä Björkin, Eivør Pálsdóttirin, Sigur Rósin, Páll Guðmundssonin ja Steindór Andersenin kanssa.
Hilmar on käyttänyt luonnonääniä musiikissaan, jossa myös heijastuu hänen henkisyytensä.
Toiminta allsherjargoðina.
Hilmar toimii islantilaisten uuspakanoiden Ásatrúarfélagið-järjestön ylipappina. Hän aloitti virassa vuonna 2003. Hän korostaa järjestön pasifistisuutta, ihmisen eloa sopusoinnussa itsensä ja ympäristönsä kanssa sekä lähetystyön tarpeettomuutta.
Allsherjargoðina Hilmar on myös edistänyt vuoropuhelua eri uskontokuntien välillä.
Nöykkiön koulu

Nöykkiön koulu on Espoon Nöykkiössä sijaitseva yläkoulu, joka tarjoaa perusopetusta kaikille 7–9-luokkalaisille. Koulussa on noin 540 oppilasta ja 50 opettajaa.
Koulurakennus on valmistunut 1986, ja se vihittiin käyttöön samana vuonna 30. elokuuta. Vuonna 2002 rakennusta laajennettiin ja remontoitiin. Rakennuksen ovat suunnitelleet arkkitehdit Eero Miikkulainen ja Pentti Korhonen.
Koulun rehtori on Jukka Mielikäinen. Koulussa on yleisopetuksen lisäksi matemaattis-luonnontieteellinen painotus, kaksikielinen opetus ja pienluokkaopetusta.
Arngunnur Árnadóttir

Arngunnur Árnadóttir (s. 1987 Reykjavík) on islantilainen kirjailija ja klarinetisti. Hän valmistui Berliinin Hanns Eisler -musiikkikorkeakoulusta vuonna 2012. Sittemmin hän on toiminut Islannin sinfoniaorkesterin klarinetin äänenjohtajana. Toukokuussa 2015 hän sai Islannin kirjallisuussäätiön stipendin nuorille kirjailijoille esikoisromaaniaan varten; teos julkaistiin nimellä "Að heiman" vuonna 2016. Arngunnurin ensimmäisen runoteos ("Unglingur", 2013) julkaistiin Partus Pressin kautta vuonna 2013. Sitä seurasi toinen kokoelma, "Ský til að gleyma", vuonna 2018.
USS Charles Ausburne (DD-570)

USS Charles Ausburne (runkonumero DD-570) oli Yhdysvaltain laivaston vuonna 1942 vesillelaskettu Fletcher-luokan hävittäjä toisessa maailmansodassa.
Valmistus.
Alus tilattiin Consolidated Steel Corporationilta Orangesta Texasista. Se laskettiin vesille 16. maaliskuuta 1942 kumminaan rouva W. H. Cotten ja otettiin palvelukseen vielä samana vuonna 24. marraskuuta ensimmäisenä päällikkönään L. K. Reynolds.
Palvelus.
Alus lähti Okinawalta 10. syyskuuta 1945 ja saapui 17. lokakuuta Washingtoniin, missä sen miehistö vastaanotti presidentillisen tunnustuksen ansioistaan sodan aikana. Vierailtuaan New Yorkissa alus saapui Charlestoniin Etelä-Carolinaan, missä se poistettiin palveluksesta ja siirrettiin reserviin 18. huhtikuuta 1946.
Zerstörer 6 (D180).
Alus lainattiin 12. huhtikuuta 1960 Länsi-Saksalle ja Saksan liittotasavallan laivasto otti aluksen palvelukseen nimellä "Zerstörer 6".
Roberto Valentini

Roberto Valentini (n. 1674 Leicester – 26. toukokuuta 1747 Rooma) oli brittiläissyntyinen, Roomaan asettunut säveltäjä, huilisti ja oboisti. Hänen alkuperäinen nimensä oli Robert Valentine.
Valentini oli alun perin kotoisin Leicesterista, mutta jätti kotikaupunkinsa 1600-luvun lopussa ja lähti kiertämään Eurooppaa ennen asettumistaan lopulta Roomaan. Hän muun muassa soitti Arcangelo Corellin johtamassa Georg Friedrich Händelin "La resurrezionen" kantaesityksessä. Hän ehti elämänsä aikana saada musiikkiaan julkaistuksi Roomassa, Amsterdamissa, Pariisissa ja Lontoossa. Valentini keskittyi kamarimusiikkiin, jossa hän antoi keskeisen aseman huilulle, oboelle ja mandoliinille. Hän on saattanut käyttää mallinaan Giuseppe Gaetano Bonin työtä.
Białogard

Białogard [bʲaˈwɔɡart] () on kaupunki Białogardin piirikunnassa Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 24 146. Białogard sijaitsee noin 30 kilometrin päässä Koszalinista ja noin 140 kilometrin päässä voivodikunnan pääkaupungista Szczecinistä.
Białogard on tärkeä Keski-Pommerin rautatien risteys, jossa on kaksi päälinjaa (Kołobrzeg–Piła ja Gdańsk–Stargard).
Jack Dylan Grazer

Jack Dylan Grazer (s. 3. syyskuuta 2003 Los Angeles, Kalifornia) on yhdysvaltalainen näyttelijä. Grazer tuli tunnetuksi näyteltyään Eddie Kaspbrakia elokuvassa "Se" (2017) ja Freddy Freemania elokuvassa "Shazam!" (2019)"."
Yksityiselämä.
Jack Dylan Grazerin setä Brian Grazer on tunnettu elokuva- ja tv-tuottaja. Jack Dylan Grazer on uskonnoltaan juutalainen ja hänellä on latvianjuutalaisia taustoja.
Jack Dylan Grazer on biseksuaali.
Oiva Mentula

Oiva Ensio Mentula (12. huhtikuuta 1908 Muolaa – 8. joulukuuta 1971 Helsinki) oli suomalainen kiekonheittäjä. 
Urheilu-urallaan Oiva Mentula edusti Suomea kaikkiaan kuudessa maaottelussa ja saavutti kolme SM-hopeaa ja yhden pronssin. Karjalan kannaksen Muolaalta syntyisin ollut Mentula edusti urallaan vuosina 1923–1933 Pölläkkälän Uraa, 1933–1939 Enson Kisailijoita ja vuodesta 1940 lähtien evakkopaikassaan Lahden Urheilijoita. Parhaat tuloksensa hänellä olivat kuulantyönnössä 15,12 (1938) ja kiekonheitossa 47,36 (1939). Kiekonheiton paras tulos syntyi vuoden 1939 Ruotsi–Suomi-maaottelussa Tukholmassa. Kuulantyönnössä vuoden 1939 Viro–Suomi-maaottelussa Tallinnassa Mentula voitti kuulantyönnössä virolaisen aiemman Euroopan mestarin Arnold Viidingin. Uransa jälkeen hän toimi urheilun järjestötehtävissä Lahden Urheilijoissa.
Talvisodassa Mentula toimi ilmavoimien palveluksessa ja jatkosodassa tykistössä.
Sotien jälkeen Mentula opiskeli Tampereen teknillisessä koulussa ja toimi valmistuttuaan vuonna 1940 Lahdessa Upo Oy:n palveluksessa eri tehtävissä ja vuodesta 1948 Joutjärvi Oy:n palveluksessa teknisenä johtajana. Työuransa viime vaiheessa hän toimi Rauma-Repola Oy:n Valkon tehtailla Loviisassa.
Badou Ndiaye

Badou Ndiaye (oik. Papa Alioune Ndiaye, s. 27. lokakuuta 1990 Dakar) on senegalilainen jalkapalloilija. Hän on pelipaikaltaan keskikenttäpelaaja. Hän siirtyi vuonna 2012 kotimaansa Diambars-seurasta norjalaisseura Bodø/Glimtiin, aluksi lainasopimuksella. Elokuussa 2015 Ndiaye siirtyi turkkilaiseen Osmanlısporiin, elokuussa 2017 saman maan Galatasarayhin ja tammikuussa 2018 englantilaiseen Stoke Cityyn, joka lainasi hänet takaisin Galatasaraylle kaudeksi 2018–2019.
Ndiaye on pelannut Senegalin maajoukkueessa 22 ottelua toukokuusta 2016 alkaen. Hän on kuulunut joukkueeseen MM-kilpailuissa 2018 sekä vuosien 2017 ja 2019 Afrikan-mestaruuskilpailuissa.
Anne Akiko Meyers

Anne Akiko Meyers (s. 15. toukokuuta 1970 San Diego, Kalifornia) on yhdysvaltalainen viulisti.
Meyers on tilannut ja kantaesittänyt Julia Adolphen, Mason Batesin, Jakub Ciupińskin, John Coriglianon, Michael Daughertyn, Jennifer Higdonin, Samuel Jonesin, Arturo Marquezin, Wynton Marsaliksen, Akira Miyoshin, Arvo Pärtin, Gene Pritskerin, Einojuhani Rautavaaran, Somei Satohin, Adam Schoenbergin ja Joseph Schwantnerin teoksia.
Meyers oli Billboardin parhaiten myynyt klassinen soitinsolisti vuonna 2014. Monet hänen kymmenistä albumeistaan ovat heti päässeet Billboardin klassisten listojen kärkeen.
Meyers syntyi chicagolaiselle isälle ja tokiolaiselle äidille. Hän aloitti viulunsoiton neljävuotiaana, ja seitsemän vuoden iässä hän alkoi käydä Pasadenassa Alice Schoenfeldin pitämillä tunneilla. Teini-ikänsä alussa hän opiskeli lyhyesti Indianan yliopistossa Josef Gingoldin johdolla. Myöhemmin hänen opinahjonaan oli Juilliard School. Debyyttinsä Meyers teki 11-vuotiaana Los Angelesin filharmonikkojen kanssa ja ensimmäisen levytyksensä hän julkaisi 18-vuotiaana. Hän meni naimisiin Jason Subotkyn kanssa ja sai kaksi lasta.
Édouard Mendy

Édouard Osoque Mendy (s. 1. maaliskuuta 1992 Montivilliers, Ranska) on senegalilainen jalkapalloilija. Hän on pelipaikaltaan maalivahti. Hän edustaa Saudi-Arabian valioliigassa pelaavaa Al-Ahlia.
Seuraura.
Mendy edusti kausina 2016–2019 ranskalaisseura Stade de Reimsiä, jossa pelasi 42 Ligue 2n ja 38 Ligue 1:n ottelua, sekä kaudella 2019–2020 saman maan Stade Rennais'ta, jossa pelasi 25 Ranskan pääsarjaottelua. Syyskuussa 2020 hän siirtyi Englannin Valioliigassa pelaavaan Chelseaan, jossa hän oli kahden kauden ajan ykkösmaalivahti ja pelasi tällöin yhteensä 65 valioliigaottelua. Hän pelasi yhtä alkulohko-ottelua lukuun ottamatta kaikki ottelut Chelsean voittaessa Mestarien liigan kaudella 2020–2021. Hänet valittiin Mestarien liigan kauden parhaaksi maalivahdiksi ja tähdistöjoukkueeseen. Hän oli syksyllä 2021 voittamassa UEFA Super Cupia ja seurajoukkueiden maailmanmestaruutta. Kaudella 2022–2023 hän pelasi Valioliigassa kymmenen ottelua ja Mestarien liigassa yhden pelin. Hän siirtyi Saudi-Arabian valioliigan Al-Ahliin 18,5 miljoonan euron siirtosummalla kesällä 2023.
Maajoukkueura.
Mendy on pelannut Senegalin maajoukkueessa 28 ottelua marraskuusta 2018 alkaen. Afrikan-mestaruuskilpailuissa 2019 hän pelasi joukkueen kaksi ensimmäistä ottelua mutta sai kolmannen ottelun verryttelyssä sormivamman ja joutui jättämään kisat kesken. Alkuvuodesta 2022 käydyissä Afrikan-mestaruuskilpailuissa hän pelasi kultaa voittaneen Senegalin viisi viimeistä ottelua. Hänet valittiin turnauksen parhaaksi maalivahdiksi. Hänet nimettiin myös kisojen tähdistöjoukkueeseen. MM-kilpailuissa 2022 Mendy pelasi neljä ottelua Senegalin neljännesvälieriin yltäneen joukkueen ykkösmaalivahtina.
Nicholas Hamilton

Nicholas William Hamilton (s. 3. toukokuuta 2000, Lismore, New South Wales, Australia) on australialainen näyttelijä. Hamilton on tunnettu Henry Bowersin roolista kauhuelokuvassa "Se.
Hamilton näyttelee myös vuonna 2019 ilmestyneessä sotaelokuvassa "".
Pethia atra

Pethia atra on särkikalojen (Cyprinidae) heimoon kuuluva makean veden kalalaji. Lajia tavataan Manipurin osavaltiossa, Intiassa. Se kasvaa yleensä noin 5,8 senttimetrin mittaiseksi. Lajin kuvasivat tieteelle Irengbam Linthoingambi ja Waikhom Vishwanath vuonna 2007. Kansainvälinen luonnonsuojeluliitto IUCN luokittelee lajin vaarantuneeksi.
Sokotranbegonia

Sokotranbegonia ("Begonia socotrana") on begoniakasvien (Begoniaceae) heimoon kuuluva kasvilaji. Joseph Dalton Hooker kuvasi lajin tieteelle vuonna 1881. Sokotranbegoniaa tavataan Jemenissä.
Kultakylkibarbi

Kultakylkibarbi ("Pethia aurea") on särkikalojen (Cyprinidae) heimoon kuuluva makean veden kalalaji. Lajia tavataan Intiassa. Se kasvaa yleensä noin 2,4 senttimetrin mittaiseksi. Laji kuvattiin tieteelle vuonna 2014.
Laikkukäärmeenpää

Laikkukäärmeenpää ("Channa diplogramma") on käärmeenpäiden (Channidae) heimoon kuuluva kalalaji. Francis Day kuvaili lajin tieteelle vuonna 1865.
Ulkonäkö ja koko.
Lajin pohjaväritys on sinertävä. Kyljissä on tummia laikkuja sekä valkoinen juova.
Elinympäristö ja levinneisyys.
Laji elää trooppisissa olosuhteissa. Sitä tavataan makeissa vesissä. "C. diplogramma" on levinnyt Aasiaan. Sen uhanalaisuusluokitus on Kansainvälisen luonnonsuojeluliiton mukaan vaarantunut.
Kaulusbarbi

Kaulusbarbi ("Pethia bandula") on särkikalojen (Cyprinidae) heimoon kuuluva makean veden kalalaji. Lajia tavataan lähellä Sri Lankaa. Se kasvaa yleensä korkeintaan 4,1 senttimetrin mittaiseksi. Laji kuvattiin tieteelle vuonna 1991. Kansainvälinen luonnonsuojeluliitto IUCN luokittelee lajin äärimmäisen uhanalaiseksi.
Punasilmäkäärmeenpää

Punasilmäkäärmeenpää ("Channa harcourtbutleri") on käärmeenpäiden (Channidae) heimoon kuuluva kalalaji. Nelson Annandale kuvaili lajin tieteelle vuonna 1918.
Ulkonäkö ja koko.
Lajin pohjaväritys on tumma. Pisin tavattu yksilö oli 19,4 senttimetrin mittainen.
Elinympäristö ja levinneisyys.
Laji elää trooppisissa olosuhteissa. Sitä tavataan Aasiasta Myanmarista. Sen uhanalaisuusluokitus on Kansainvälisen luonnonsuojeluliiton mukaan silmälläpidettävä.
Rusokylkibarbi

Rusokylkibarbi ("Pethia canius") on särkien (Cyprinidae) heimoon kuuluva makean veden kalalaji. Lajia tavataan Intiasta. Se voi kasvaa korkeintaan kolmen senttimetrin mittaiseksi.
Pethia didi

Pethia didi on särkien (Cyprinidae) heimoon kuuluva makean veden kalalaji. Lajia tavataan Myanmarista. Se voi kasvaa korkeintaan neljän senttimetrin mittaiseksi. Kansainvälinen luonnonsuojeluliitto IUCN on luokitellut lajin elinvoimaiseksi.
Huulipunabarbi

Huulipunabarbi ("Pethia erythromycter") on särkikalojen (Cyprinidae) heimoon kuuluva makean veden kalalaji. Lajia tavataan Myanmarissa. Se kasvaa yleensä korkeintaan 3,3 senttimetrin mittaiseksi. Laji kuvattiin tieteelle vuonna 2008. Kansainvälinen luonnonsuojeluliitto IUCN luokittelee lajin elinvoimaiseksi.
Pethia expletiforis

Pethia expletiforis on särkikalojen (Cyprinidae) heimoon kuuluva makean veden kalalaji. Lajia tavataan Intiassa. Se kasvaa yleensä korkeintaan 4,7 senttimetrin mittaiseksi. Laji kuvattiin tieteelle vuonna 2013.
Merikalat

Merikalat ovat kaloja, jotka elävät meressä tai suolajärvessä. Monia niistä tavataan myös murto- sekä makeassa vedessä. 
Maailmassa on yli kymmenen miljardia tonnia merikaloja. Noin 50 prosenttia kaikista maailman kaloista elää merissä. Suomessa elää 30 merikalalajia, joista kahdeksaa lajia tavataan myös murto- tai makeasta vedestä. 
Merikalat voivat olla kaikkiruokaisia, kasvinsyöjiä tai lihansyöjiä. Kasvinsyöjät syövät koralleja ja leviä, lihansyöjät pääasiassa muita kaloja.
Keltakylkibarbi

Keltakylkibarbi ("Pethia gelius"), myös kultakylkibarbi, on särkikalojen (Cyprinidae) heimoon kuuluva makean veden kalalaji. Lajia tavataan monissa Aasian maissa. Se kasvaa yleensä korkeintaan 5,1 senttimetrin mittaiseksi. Laji kuvattiin tieteelle vuonna 1822. Kansainvälinen luonnonsuojeluliitto IUCN luokittelee lajin elinvoimaiseksi.
Täplälasibarbi

Täplälasibarbi ("Pethia guganio") on särkikalojen (Cyprinidae) heimoon kuuluva makean veden kalalaji. Lajia tavataan Intiassa ja Bangladeshissa. Se kasvaa yleensä korkeintaan 8 senttimetrin mittaiseksi. Laji kuvattiin tieteelle vuonna 1822. Kansainvälinen luonnonsuojeluliitto IUCN luokittelee lajin elinvoimaiseksi.
Suomuhäntäoravat (suku)

Suomuhäntäoravat ("Anomalurus") on suomuhäntäoravien (Anomaluridae) heimon runsaslajisin suku. Englantilainen luonnontieteilijä George Robert Waterhouse kuvasi suvun tieteelle vuonna 1843. Suomuhäntäoraviin kuuluu nykyisin neljä lajia.
Suomen Lajitietokeskus suosittelee suvun yleiskieliseksi nimeksi metsäleijurit ja heimon nimeksi leijurit.
Pethia khugae

Pethia khugae on särkikalojen (Cyprinidae) heimoon kuuluva kalalaji. Lajia tavataan Aasiassa. Se kasvaa yleensä korkeintaan 4,7 senttimetrin mittaiseksi. Laji kuvattiin tieteelle vuonna 2007. Kansainvälinen luonnonsuojeluliitto IUCN luokittelee lajin vaarantuneeksi.
Johan Agrell

Johan Joachim Agrell ("Agrelius"; 1. helmikuuta 1701 Löth, Itä-Götanmaa – 19. tammikuuta 1765 Nürnberg) oli ruotsalainen barokkisäveltäjä, jonka teoksissa on kuultavissa aavistuksia varhaisesta klassismista. Hän lähti Uppsalasta hoviin lähelle Saksan Kasselia ja myöhemmin kunnalliseksi kapellimestariksi Nürnbergiin. Hän oli myös viulu- ja kosketinsoitinvirtuoosi, joka kiersi vuosina 1733–46 Italiassa, Ranskassa sekä Englannissa ja toimi Frauenkirchen urkurina.
Agrellilta on säilynyt sinfonioita, soolokonserttoja, kamarimusiikkiteoksia, kaksitoista sonaattia kosketinsoittimelle ja 17 motettia. Kadonneiden teosten joukossa on 80 kantaattia. Helsingin Barokkiorkesteri julkaisi Aeolus-levymerkillä soittamiensa Agrellin orkesteriteosten levytyksen vuonna 2010.
Edward Abbott

Edward Abbot voi tarkoittaa seuraavia henkilöitä:
Ukrainansokkohiiri

Ukrainansokkohiiri eli dnestrinsokkomyllikäs ("Spalax zemni") on sokkohiirten (Spalacidae) heimoon kuuluva jyrsijälaji. Johann Christian Polycarp Erxleben kuvasi lajin tieteelle vuonna 1777. 
Ukrainansokkohiiren pää ja vartalo ovat yhteensä 20-32 cm pitkät ja se painaa 370-570 grammaa.
Ukrainansokkohiirtä tavataan Ukrainan keski- ja länsiosista. Kansainvälinen luonnonsuojeluliitto luokittelee lajin erittäin uhanalaisesi, ja sen populaatio onkin vähenemässä.
James Ransone

James Finley Ransone III (s. 2. kesäkuuta 1979, Baltimore, Maryland) on yhdysvaltalainen näyttelijä. Ransone on tunnettu muun muassa rooleistaan sarjoissa "Langalla" (2003) ja "Generation Kill" (2008), sekä rooleistaan elokuvissa "Inside Man" (2006), "Sinister "(2012), "Oldboy" (2013), "Sinister 2" (2015), "In a Valley of Violence" (2016) ja "Se: Toinen luku" (2019).
Knox (muusikko)

Knox ( oikealta nimeltään Ian Milroy Carnochan, s. 4. syyskuuta 1945, Lontoo, Iso-Britannia) on brittiläinen punkmuusikko ja Vibrators-yhtyeen pääasiallinen lauluntekijä.
Knox kävi taidekoulun Watfordissa. Sen jälkeen hän on toiminut muusikkona vuodesta 1972.
Vuonna 1976 Knox perusti Vibratorsin, joka oli ensimmäisiä punk-yhtyeitä. Vibrators esiintyi Sex Pistolsin lämmittelijänä 100 Clubilla ja myös 100 Club Punk Rock -festivaalilla vuonna 1976 Chris Speddingin yhtyeenä. Ensimmäinen albumi "Pure Mania" julkaistiin Epic-levymerkillä vuonna 1977. Seuraavana vuonna ilmestyneeltä "V2"-albumilta single ”Automatic Lover” nousi UK Top 40 -listalle ja siten Top of the Pops -ohjelmaan. Yhtye on lyhyen menestyskauden jälkeen esiintynyt ja levyttänyt eri kokoonpanoilla ja toimii edelleen.
Knox on esiintynyt ja levyttänyt Charlie Harperin kanssa kokoonpanolla Urban Dogs. Samanniminen albumi ilmestyi 1981 ja "No Pedigree" vuonna 1985. Knox soitti myös vuonna 1981 ilmestyneellä Robyn Hitchcockin ensimmäisellä sooloalbumilla "Black Snake Diamond Röle".
Knox julkaisi omaa tuotantoaan sooloalbumina "Plutonium Express" vuonna 1983. 
Vuonna 1984 Knox levytti nimellä Fallen Angels samannimisen albumin. Levyllä hänen lisäkseen soittivat Hanoi Rocksin jäsenet. Tällä nimellä Knox julkaisi vielä kaksi levyä, "In Loving Memory" (1986) ja "Wheel Of Fortune" (1988).
Knox maalaa. Joidenkin levyjensä kansitaiteen hän on tehnyt itse.
Aiheesta muualla.
Knoxin virallinen sivu
Pavel Karnauhov

Pavel Karnauhov (, s. 15. maaliskuuta 1997 Minsk, Valko-Venäjä) on venäläinen jääkiekkoilija, pelipaikaltaan hyökkääjä. Hän edustaa KHL-seura TsSKA Moskovaa. Karhaunov on toiselta kansalaisuudeltaan valkovenäläinen.
Calgary Flames varasi Karnauhovin viidennellä kierroksella. Karhaunov on vuoden 2017 nuorten MM-kilpailuiden pronssimitalisti. Kaudella 2018–2019 Karhaunov voitti KHL:n mestaruuden eli Gagarin Cupin TsSKA Moskovan joukkueessa.
Ugandankaniini

Ugandankaniini ("Poelagus marjorita") on jänisten (Leporidae) heimoon kuuluva nisäkäslaji. Se on sukunsa ugandankaniinit ("Poelagus") ainoa laji. Sitä tavataan kotoperäisenä Keski-Afrikassa. Aikuinen yksilö painaa kahdesta kolmeen kiloa ja on 44–50 senttimetriä pitkä.
Arvid Niclas von Höpken

Arvid Niclas von Höpken (7. heinäkuuta 1710 Tukholma – 28. heinäkuuta 1778 Stralsund) oli ruotsalainen aatelinen ja sotilas, joka tuli tunnetuksi myös säveltäjänä ja kopioijana. Hän sävelsi italiankielistä opera seriaa (vakava ooppera), joka on tyylillisesti verrattavissa Johann Adolf Hassen ja Carl Heinrich Graunin teoksiin. Hänen kaksi tiedossa olevaa oopperaansa ovat "Il re pastore" ja "Cantone in Utica", joista ensin mainittu on yksi varhaisimmista tunnetuista kyseiseen Pietro Metastasion librettoon tehdyistä sävellyksistä.
Oopperoiden ohella Höpkenin tuotantoon kuuluu yksi koominen intermezzo ("Il bevitore"), kaksi sinfoniaa ja vokaalimusiikkia.
Höpken toimi Stralsundin linnoituksen vanhempana komentajana vuosina 1777–78.
Höpkenin veli oli kreivi Anders Johan von Höpken.
Punajuovaviiripyrstö

Punajuovaviiripyrstö ("Aphyosemion striatum") on hammaskarppeihin kuuluva kala, jota pidetään myös akvaariokalana.
Koko ja ulkonäkö.
Punajuovaviiripyrstö kasvaa noin 6 senttimetrin mittaiseksi. Sen vatsa on valkoinen, mutta kalan kyljissä on sinisiä raitoja ja punaisia pilkkuja. Pyrstö on sininen ja siinä on punaisia pilkkuja.
Alkuperä.
Punajuovaviiripyrstö on kotoisin Gabonista ja Päiväntasaajan Guineasta.
Käyttäytyminen ja lisääntyminen.
Punajuovaviiripyrstö on rauhallinen kala. Sitä voi pitää seura-akvaariossa muiden pienten ja rauhallisten kalojen kanssa. Akvaario kannattaa kuitenkin peittää, jottei punajuovaviiripyrstö hyppää ulos. Punajuovaviiripyrstö kutee kasvitiheikössä. Poikaset kuoriutuvat 10–15 päivän kuluttua.
Vesiolot ja ravinto.
Punajuovaviiripyrstö tarvitsee vähintään 54 litran kokoisen akvaarion. Kala viihtyy parhaiten tummapohjaisessa, hämärässä akvaariossa, jossa on paljon kasveja. Punajuovaviiripyrstölle sopiva veden happamuus on 6–7 ja kovuus alle kymmenen. Sopiva lämpötila on 22–30 celsiusastetta. Akvaariossa kasvatetut punajuovaviiripyrstöt syövät yleensä kuivaruokaa. Sille pitäisi antaa kuitenkin säännöllisesti myös pakastettuja ravintoeläimiä.
Leptobunus aureus

Leptobunus aureus on seinälukkien ("Phalangiidae") heimoon ja lukkien ("Opiliones") lahkoon kuuluva hämähäkkieläin. Lajia tavataan Pohjois-Amerikan valtioista.
Kanarianlaakeri

Kanarianlaakeri ("Laurus azorica") on laakerien ("Laurus") sukuun ja laakerikasvien ("Lauraceae") heimoon kuuluva ikivihreä puu tai pensas. Kanarianlaakeri on laurisilvametsien tärkeimpiä lajeja. Se on yleisimpiä lajeja pilvimetsissä Azoreilla.
Kuvaus.
Runko, oksat ja lehdet.
Kanarianlaakerin runko ja oksat ovat melko sileitä ja vaaleanruskeita. Lehdet ovat suikean soikeat, kärjistään terävät. Lehtilaita on ehyt ja usein aaltoileva. Lehdissä on aromaattisia nystyjä lehtisuonien tyvissä. Lehtien väri on nuorena vaaleanvihreä mutta lehdet tummuvat vanhemmiten.
Kukat ja hedelmät.
Kanarianlaakerin kaksikotinen eli sen heteet ja emit ovat eri kasveissa. Sen kukat ovat vihreänkellertäviä ja pieniä. Ne tulevat rykelminä lehtihankoihin. Hedelmät ovat luumarjoja pitkulaisia, soikeita, noin 15 millimetriä pitkiä. Nuorina hedelmät ovat vihreitä ja tummuvat kypsyessään, jolloin niiden väri on lähellä oliivin hedelmien väriä.
Kasvupaikat ja levinneisyys.
Se kasvaa 100–1 000 metrin korkeudessa mutta runsaasti sitä esiintyy 300–600 välillä olevalla vyöhykkeellä. Kanarianlaakeri on Kanariansaarilla, Azoreilla ja Madeiralla endeemisenä kasvava laji.
Käyttö.
Kanarianlaakerin marjoja on joskus aiempina vuosina käytetty öljyn valmistamiseen. Öljyä on käytetty terveydenhoidossa sekä lappuöljynä. Puuainesta on hiillettiin myös ennen jonkin verran puuhiileksi. Vanhempien puiden runkoihin saattaa tulla haarakkaita muistuttavaa "Laurobasidium lauri" -loissientä. Sienestä on saatu öljyä, jolla on havaittu olevan lääkinnällisiä vaikutuksia.
Juri Platonov

Juri Platonov (; s. 14. toukokuuta 2000 Saratov, Venäjä) on venäläinen jääkiekkoilija, joka pelaa VHL-seura Rubin Tjumenin riveissä. Kausilla 2018–2021 hän pelasi ensin VHL:n ja MHL:n ja sitten VHL:n ohessa KHL-seura Metallurg Magnitogorskissa, yhteensä 13 ottelua.
Pavel Dedunov

Pavel Dedunov (s. 8. huhtikuuta 1990 Bolšoi Kamen, Venäjän SFNT) on venäläinen jääkiekkoilija, pelipaikaltaan hyökkääjä. Hän edustaa KHL-seura SKA Pietaria.
Siniviiripyrstö

Siniviiripyrstö ("Fundulopanchax sjostedti") on hammaskarppikaloihin kuuluva kalalaji, jota pidetään myös akvaariokalana.
Koko ja ulkonäkö.
Siniviiripyrstö kasvaa noin 12 senttiä pitkäksi. Koiras on suurempi ja värikkäämpi kuin naaras.
Alkuperä.
Siniviiripurstö on kotoisin Nigeriasta ja Kamerunista.
Käyttäytyminen ja lisääntyminen.
Siniviiripyrstö on vilkas ja hieman aggressiivinen. Kala kutee pohjaturpeessa. Kudun jälkeen turve otetaan pois akvaariosta ja puristetaan varovasti tai suurin osa turpeesta siivilöidään vedestä pois. Sen jälkeen turve pannaan muovipussiin 4-6 viikoksi noin 20-22 asteeseen. Sitten turve pannaan pehmeään veteen ja poikaset kuoriutuvat.
Vesiolot ja ravinto.
Siniviiripyrstö tarvitsee vähintään 100 litran kokoisen akvaarion. Akvaariossa pitäisi olla hämärä valaistus ja tumma pohja, hiekkaa tai turvetta, tiheästi kasveja sekä juurakoita ja kivenkoloja suojapaikoiksi. Veden laatu ei ole kovin tärkeää. Sopiva veden happamuus on 6-7,5 ja kovuus alle 15. Sopiva lämpötila on 23-26 astetta. Akvaariossa kasvatetut siniviiripyrstöt syövät yleensä kuivaruokaa. Sille pitäisi antaa kuitenkin säännöllisesti myös pakastettuja ravintoeläimiä.
Igor Rudenkov

Igor Vjatšeslavovitš Rudenkov (, s. 5. maaliskuuta 1995 Nižni Novgorod) on venäläinen jääkiekkoilija, pelipaikaltaan oikea laitahyökkääjä. Rudenkov debytoi KHL:ssä kaudella 2014–2015 Torpedo Nižni Novgorodin joukkueessa.
Tilastot.
Lähde:
Steven Riddick

Steven Earl "Steve" Riddick (s. 18. syyskuuta 1951 Newport News, Virginia, Yhdysvallat) on yhdysvaltalainen yleisurheilija. Kesäolympialaisissa 1976 Kanadan Montrealissa hän saavutti kultaa 4 x 100 m viestissä Yhdysvaltain joukkueessa. Vuoden 1979 Pan-Amerikan kisoista hän otti myös kultaa 4 x 100 metrin viestistä.
Charles Allan Gilbert

Charles Allan Gilbert (3. syyskuuta 1873 – 20. huhtikuuta 1929), paremmin tunnettu nimellä C. Allan Gilbert, oli yhdysvaltalainen kuvittaja. Hänet muistetaan erityisesti piirroksesta "All is Vanity" vuodelta 1892. Piirroksessa nainen katsoo itseään isosta peilistä. Piirroksesta löytyy jäljitelmä muun muassa punkyhtye The Damnedin singlen Stretcher Case Baby kannessa sekä hardrockyhtye Def Leppardin kokoelmalevyn Retroactive kansikuvassa.
Fundulopanchax

Fundulopanchax on vanhanmaailmankilleihin kuuluva kalasuku. Siihen kuuluu 29 lajia, joista monia pidetään akvaariokaloina. Niitä tavataan luonnossa Afrikassa.
Adalaj

Adalaj on kaupunki Intiassa Gandhinagarin piirikunnassa, Gujaratin osavaltiossa. Kaupungissa asui 11 957 ihmistä vuonna 2001, joista 51 prosenttia oli miehiä ja 49 prosenttia naisia. Alle 6-vuotiaat muodostivat 15 prosenttia kaupungin väestöstä. Kaupungin suosituin matkailukohde on Adalaj Stepwell.
Patrick Hausding

Patrick Hausding (s. 9. maaliskuuta 1989 Berliini, Saksa) on saksalainen uimahyppääjä. Hän on saavuttanut urallaan kolme olympiamitalia; ensimmäisen Pekingistä 2008, toisen Rio de Janeirosta 2016 ja kolmannen Tokiosta 2021. Vuoden 2008 parikilpailussa hänen parinaan oli maanmies Sascha Klein ja vuonna 2021 Lars Rüdiger. Uinnin MM-kilpailuista hän on saanut on yhden kullan, kaksi hopeaa ja yhden pronssin.
Hausding on 180 senttimetriä pitkä ja painaa 77 kilogrammaa.
NGC 2080

NGC 2080 on ( eli ”Haamupääsumu”) on tähtienmuodostusalue, joka sijaitsee Suuressa Magellanin pilvessä. Kaksi kirkasta aluetta sumussa A1 ja A2 ovat kuumia vety- ja happipilviä. Pilvien jättimäiset tähdet ovat syntyneet viimeisten 10 000 vuoden aikana.
Adyar (kaupunki)

Adyar on kaupunki Karnatakan osavaltiossa Intiassa. Vuoden 2001 väestönlaskennan mukaan Adyarissa asui tuolloin 6501 asukasta, joista tasan 50 % oli miehiä ja 50 % naisia. Lukutaitoisia kaupungissa asui 73 % väestöstä, joka on varsin suuri verrattuna koko Intian keskiarvoon 59,5 %. Adyarin väestöstä 13 % on alle kuusivuotiaita.
Afrikanleopardi

Afrikanleopardi eli pohjoisafrikanleopardi ("Panthera pardus pardus") on leopardin nimialalaji. Sitä tavataan Afrikassa. Afrikanleopardi on kaikista leopardin alalajeista yleisin.
Leptobunus borealis

Leptobunus borealis on seinälukkien (Phalangiidae) heimoon ja lukkien (Opiliones) lahkoon kuuluva hämähäkkieläin. Lajia tavataan Euroopassa, Pohjois-Amerikassa ja Pohjois-Aasiassa Kiinaa lukuun ottamatta.
Hinrich Philip Johnsen

Hinrich ("Henrik") Philip Johnsen (n. 1716/7? – 12. helmikuuta 1779 Tukholma) oli saksalaissyntyinen, sittemmin ruotsalaistunut urkuri, cembalisti ja säveltäjä. Hän saapui Ruotsiin Aadolf Fredrikin hoviorkesterin jäsenenä vuonna 1743. Vuonna 1745 hänestä tuli Pyhän Klaaran kirkon urkuri ja vuonna 1763 hoviurkuri.
Johnsen toimi Ranskalaisen teatterin pääkapellimestarina vuosina 1763–1771, ja hän kuului vapaamuurareihin vuodesta 1757. Hän oli Ruotsin kuninkaallisen musiikkiakatemian perustajajäsen vuonna 1771, opetti siellä musiikin teoriaa ja toimi sen arkistonhoitajana vuosina 1771–1772. Johnsenin sävellystuotantoon kuuluu muun muassa kaksi oopperaa ("Die verkaufte Braut", "Aeglé"), kolme sinfoniaa ja neljä soolokonserttoa, joista cembalolle kaksi sekä fagotille ja käyrätorvelle yksi kummallekin.
Delitzsch

Delitzsch on Saksassa, Saksin osavaltiossa sijaitseva kaupunki. Kaupungin väkiluku oli vuoden 2018 lopussa 24 868. Kaupungin vanhimmat osat ovat keskiajalta säilyneet linnoitusjärjestelmät, joihin sisältyy muuri sekä kaksi 1400-luvulle ajoitettua tornia.
Vuoden 2019 kunnallisvaaleissa valittiin 30 edustajaa Delitzschin kaupunginvaltuustoon. Saksan kristillisdemokraattinen unioni (CDU) sai 8 paikkaa, vapaat äänestäjät (FWG) 7, Vaihtoehto Saksalle 5, Saksan sosiaalidemokraattinen puolue (SPD) 4 Vasemmisto 3 ja muut 3.
Ferdinand Zellbell nuorempi

Ferdinand Zellbell nuorempi (kastettu 3. syyskuuta 1719 Tukholma – 21. huhtikuuta 1780 Tukholma) oli ruotsalainen säveltäjä, urkuri, cembalisti, viulisti, kapellimestari ja pedagogi. Hän oli mukana perustamassa Ruotsin kuninkaallista musiikkiakatemiaa. Hän oli Ferdinand Zellbell vanhemman poika.
Zellbell oli yksi vapauden ajan johtavista musiikkivaikuttajista Johan Helmich Romanin, Per Brantin, Hinrich Philip Johnsenin ja Francesco Uttinin kanssa. Hän toimi Suurkirkon urkurina ja hovikappelin viulistina, sittemmin pääkapellimestarina ja konserttimestarina. Hän johti julkisia Patrick Alströmerin orkesterin konsertteja, jotka tunnettiin yhteisnimellä "kavaljerskonserterna". Hän palveli kolmen eri kuninkaan vallan aikana; nämä olivat Fredrik I, Aadolf Fredrik ja Kustaa III. Zellbell johti Ruotsin kuninkaallisen musiikkiakatemian opetustoimintoja vuosina 1771–74 ja sai oppilaakseen muiden muassa Olof Åhlströmin. 
Zellbell sai oppinsa isältään, Johan Helmich Romanilta ja Hampurissa Georg Philipp Telemannilta. Hän lähti ulkomaille paitsi Telemannin oppiin, myös vuosina 1758–59 oopperansa "Il giudizio d'Aminta" Pietarin-esitystä varten. Hän järjesti hovissa työskentelyn ulkopuolella noin 60 julkista konserttia Ruotsin ritarihuoneella; yksi konserteista oli Romanin muistokonsertti (30. toukokuuta 1767). Vuonna 1778 Kustaa III siirsi Zellbellin eläkkeelle. Zellbell kuoli lapsettomana ja varattomana, mutta jätti jälkeensä viulun, kosketinsoittimia sekä nuotti- ja kirjakokoelman. Hänen teostensa joukossa oli muun muassa sinfonioita. Teoksissa ilmenee siirtymä barokkimusiikista galanttiin tyyliin.
Zellbellistä tuli vapaamuurari vuonna 1758.
Ferdinand Zellbell

Ferdinand Zellbell voi viitata kahteen säveltäjään:
Ferdinand Zellbell vanhempi

Ferdinand Zellbell vanhempi (14. tai 15. huhtikuuta 1689 Uppsala – 1765 Tukholma) oli ruotsalainen säveltäjä ja urkuri. Hän aloitti musiikin opiskelemisen Christian Zellingerin johdolla Uppsalassa ja pääsi hovikappelin jäseneksi vuonna 1715. Hän oli ainakin vuodesta 1718 kuolemaansa saakka Suurkirkon pysyvän urkurin tehtävissä. 
Zellbellin teoksiin kuuluvat ainakin 30 preludia uruille, kaksi koraalikirjaa (joista toinen vuodelta 1749), yksi sinfonia, kaksi viulukonserttoa ja vähintään 69 psalmi-intonaatiota uruille. Hän julkaisi myös kaksi tutkielmaa, joista yksi on "Temperatura sonorum" vuodelta 1740 ja toinen kadonnut työ, "Institutiones bassi continui". Zellbellin urkuteokset edustavat barokkimusiikkia, mutta sinfoniassa ja konsertoissa on kuultavissa galantin tyylin vaikutus.
Zellbellin vanhin poika oli Ferdinand Zellbell nuorempi, joka sai varhaisimman musiikkikasvatuksensa isältään.
Jorma Kardén

Jorma Kardén (13. marraskuuta 1925 Lahti – 13. tammikuuta 2001 Lahti) oli suomalainen taidemaalari. Hän teki debyyttinsä Lahdessa vuonna 1947 ja opiskeli Suomen Taideakatemian koulussa vuosina 1948–1951. Hänen töitään otettiin Suomen Taiteilijain näyttelyihin vuosina 1952, 1953, 1954 ja 1970. Hän oli edustettuna myös Suomen Taideakatemian kolmivuotisnäyttelyissä vuosina 1953, 1956 ja 1965.
Kardén osallistui 1950-luvulla moniin seinämaalauskilpailuihin. Kilpailutöinä syntyi teoksia Helsingin Lasten ja nuorten sairaalaan (1969) ja Ikast-Branden raatihuoneen ulkoseinään (Tanska, 1970). Kardénilta tilattu maalaus "Hollola" (1967) oli aikoinaan esillä Hollolan kunnanhallituksen istuntosalissa. Usein Kardén sai teoksiinsa innoituksen läheltään; hänen tuotantoonsa kuuluu omakuvia, omien perheenjäsenten kuvia ja kasviaiheisia töitä. Monissa kuvissa esiintyy taiteilijan puoliso, kirjailija Kerttu-Kaarina Suosalmi. Osassa teoksista näkyy kirjallisuuden vaikutus. Kardén osoitti taiteellisella urallaan muuntautumiskykyä.
Kardén sai neljännen palkinnon Valtion taidekilpailussa vuonna 1955. Hänen töitään oli nähtävillä kansainvälisesti Oslossa nuorten taiteilijoiden näyttelyssä vuonna 1960. 
Vuorio toimi Espoon kirjailijoiden puheenjohtajana vuosina 1978–1982. Hän sai valtion ylimääräisen taiteilijaeläkkeen toukokuusta 1987 alkaen.
Lahden taidemuseo kokosi lokakuusta 2009 tammikuuhun 2010 kestäneen "Taivaanrannan maalari" -näyttelyn, jossa oli esillä Kardénin maalauksia ja piirustuksia 50 vuoden ajalta.